Source: https://octavpelin.blogspot.com/2012/08/
Timestamp: 2020-07-05 11:45:45+00:00

Document:
Intelepciunea nu e decat in adevar: august 2012
RADU STROE DESPRE BASESCU:FACEA RAVAGII CAND VENEA PE FUNCTII!
ntr-un interviu acordat „Lumea Justiţiei“, Radu Stroe, ministrul delegat pentru Administraţie, afirmă că a intuit încă din perioada când era coleg cu Traian Băsescu la Ministerul Transporturilor că acesta „este un om incontrolabil, capabil de orice“.
„Trebuie sa spun că am intuit de atunci că Băsescu este un om incontrolabil, capabil de orice şi, din păcate, şi la Alianţa DA (n.r. – Dreptate-Adevăr) şi la celelalte etape lumea din PNL nu m-a crezut. Poate nu am reuşit eu să explic suficient de convingător. Încă de pe vremea aceea îmi aduc aminte de faptul că Băsescu nu le avea cu respectarea hotărârilor judecătoreşti şi aici amintesc cazul Ştefănescu, fostul şef al Corpului de control din MinisterulTransporturilor care, dat afară de Băsescu a câştigat reangajarea în minister în Instanta şi nici până azi nu a fost reangajat“, explică Radu Stroe. Ministrul Administraţiei aminteşte şi de faptul că Traian Băsescu „făcea ravagii când venea pe funcţii, că nu mai ştiau cei de la resurse umane pe cine să dea afară sau să angajeze“. Referitor la o coabitare cu Traian Băsescu, Stroe a răspuns un NU categoric. „Nu ştiu exact istoricul relaţiilor Băsescu – PSD, dar cunosc perfect istoricul relaţiilor Băsescu – PNL. Şi îmi aduc aminte nu numai momentul când a venit, primar general fiind, la noi la sediu la PNL să facem o coaliţie, ca zicea el că îl omoară Năstase şi PSD. Atunci, PNL a comis greşeala fundamentală. Ulterior, nu a fost suficientă mezalianţa DA şi următoarea etapă de parcurs a domnului Băsescu a fost desfiinţarea PNL prin programarea până şi a comitetelor judeţene PNL, prin fuziune cu PDL-ul. Cum s-ar spune, PDL a încercat capcanarea PNL. După refuzul nostru, s-a declanşat cataclismul care a ţinut până în zilele noastre. Dar nu va ţine mult“, explică Stroe, care încă mai speră într-o demisie a lui Traian Băsescu. „Lupta lui, nu împotriva USL, ci împotriva poporului român, nu face decât să-l descalifice în continuare. Pentru că el nu luptă cu USL, ci între noi şi el este interpusă marea masă a celor 7,4 milioane de români care au votat demiterea sa la referendum“, a mai spus Stroe.
Publicat de www.pelin.com la vineri, august 31, 2012 0 comentarii Linkuri de întoarcere către această postare
MRU SI A LU'NEAMTU LEGIONARU'SE LUPTA CU UDREA,BLAGA &COMP.PENTRU LISTELE PARLAMENTARE!
MRU şi Neamţu se luptă cu Blaga, Udrea and Comp.
Atacul declanşat de Mihail Neamţu la adresa Elenei Udrea, cu exact 24 de ore înaintea semnării actelor de înfiinţare a Platformei de Centru-Dreapta, nu este deloc întâmplător şi are semnificaţii importante. În realitate, în interiorul acestui conglomerat format din partiduleţe, ONG-uri şi PDL există o tensiune imensă, iar scandalul este abia la început. Miza? Locurile pe listele de candidaţi la alegerile parlamentare. În timp ce facţiunea din PNŢCD condusă de Aurelian Pavelescu şi ONG-ul lui Teodor Baconschi s-a mulţumit cu firimiturile aruncate la negocieri de pedelişti, Noua Republică a lui Mihail Neamţu şi partidul încă neînfiinţat lui Mihai Răzvan Ungureanu au cerut paritate cu PDL pe listele electorale. La negocierile avute cu liderii PDL, Neamţu şi Ungureanu au invocat rolul important jucat de ei în promovarea boicotului la referendumul din 29 iulie, boicotul conducând în final la reîntoarcerea lui Băsescu la Cotroceni. Numai că cei din PDL nu sunt născuţi ieri în politică şi nu au înghiţit fonfleurile servite de Neamţu şi Ungureanu şi le-au trântit pe masă sondajele de opinie care arată cât se poate de clar că procentele Noii Republici şi ale ONG-ului lui MRU se situează undeva în marja de eroare, adică nu depăşesc 2-3%. Cât despre Neamţu şi Ungureanu, cei care au pretins că ar fi nişte ”veritabile” locomotive electorale, cifrele din sondajele PDL îi atribuie primului doar un chinuit 3%, iar fostul premier abia trece de un palid 15% intenţie la vot. Acesta a fost momentul în care, nemulţumiţi fiind de faptul că greii din PDL au refuzat pretenţia de paritate pe listele electorale emisă de Neamţu şi Ungureanu, fondatorul Noii Republici a ieşit la atac împotriva PDL, pe care l-a lovit în cel mai vulnerabil om al său: Elena Udrea. Aici lucrurile se vor complica puţin pentru că Udrea - în ciuda faptului că este unul din cei mai apropiaţi pedelişti de preşedinte - are o imagine făcută pulbere din cauza numeroaselor scandaluri de corupţie în care este implicată, şi chiar şi lui Băsescu îi va fi greu să le ceară mujahedinilor MRU, Neamţu şi Monica Macovei să renunţe la a o mai ataca pe fosta ministresă a Turismului. Pe de altă parte, aceşti clovni de curte ai lui Traian Băsescu sunt costisitori, iar campaniile lor vor trebui să fie plătite de undeva iar buzunarul PDL s-ar putea închide dacă preşedintele nu le potoleşte avântul revoluţionar al acestor soldăţei zgomotoşi. Iar nemulţumirile vechii gărzi a PDL (Udrea inclusiv) nu se rezumă la atât. Pedeliştii sunt foc şi pară şi din cauza prezenţei pe listele de candidaţi ale acelora care au plecat din partid pentru a se înregimenta în grupusculele Noua Republică, Iniţiativa lui MRU, sau formaţiunea lui Baconschi condusă de istoricul Papahagi. Liderii PDL nu vor nici măcar să discute despre prezenţa pe listele noii alianţe electorale a unor personaje gen Dănuţ Liga, Ştefan Pirpiliu, care au părăsit partidul pentru formaţiunea încă neînfiinţată a lui Ungureanu. Şi alţi parlamentari - Stelian Fuia şi Adrian Rădulescu - sunt consideraţi indezirabili de pedelişti pentru că şi ei au plecat din PDL pentru a înfiinţa un partid de dreapta al agricultorilor şi fermierilor. În viziunea conducerii democrat-liberalilor, cei care pleacă din PDL pentru Neamţu, Ungureanu etc., dar apoi au pretenţii să se regăsească pe listele pentru parlamentare nu fac altceva decât să slăbească puterea la negocieri a PDL pentru ca mai apoi tot ei să şantajeze partidul care ”i-a făcut oameni”. Sunt lideri importanţi ai PDL care denumesc această operaţiune de racolare a nemulţumiţilor din PDL de către MRU, Neamţu&comp. ca fiind ”recuperare ca la interlopi”. Surse din conducerea centrală a PDL au declarat pentru cotidianul.ro că se aşteaptă ca nemulţumiţii din garda pretoriană a lui Băsescu (Mihai Răzvan Ungureanu şi Mihai Neamţu) să dea fuga la Cotroceni şi să îi ceară acestuia să intervină şi să le ordone celor de la PDL să accepte paritate pe listele de candidaţi cu Noua Republică şi ONG-ul fostului premier. Rămâne de văzut cum va reuşi Traian Băsescu să împace - nu purii şi incoruptibilii cu corupţii, căci nici pomeneală despre aşa ceva - vechea gardă pedelistă cu băsiştii fanatici (MRU, Neamţu, Papahagi, Macovei etc.) sau şi mai bine zis clovnii responsabili cu propaganda agresivă cu plătitorii aceleiaşi propagande.
Publicat de www.pelin.com la joi, august 30, 2012 0 comentarii Linkuri de întoarcere către această postare
SCELERATII LUI BASESCU AU LANSAT MANIFESTUL ALIANTEI POLITICE!
Vasile Blaga, Mihai Răzvan Ungureanu, Mihail Neamţu, Aurelian Pavelescu şi Adrian Papahagi au semnat, miercuri, un manifest politic comun, care reprezintă un preambul la protocolul de formare a alianţei de centru-dreapta între formaţiunile pe care aceştia le reprezintă, informează Mediafax.
Preşedintele PDL, Vasile Blaga, a declarat, după semnarea manifestului, că PDL îşi exprimă clar intenţia de a-şi uni forţele în mod natural cu alte formaţiuni profund ataşate valorilor democraţiei, că această alianţă se naşte natural într-un moment important pentru ţară. "Considerăm că dialogul este necesar într-o societate democratică şi vom reconstrui realaţiile între cetăţeni şi politicieni. Vom construi şi vom menţine un dialog cu toate forţele democratice pentru obiective de interes naţional, adversarul nostru este stânga politică sub denumirea de USL, care a acaparat statul de drept şi justiţia", a adăugat Blaga. Mihai Răzvan Ungureanu, preşedintele Iniţiativei Civice de Centru-Dreapta, a declarat că semnarea manifestului reprezintă "începutul luptei adevărate" pentru un câştig al dreptei în alegerile parlamentare. Potrivit lui Ungureanu, manifestul rămâne deschis "pentru oricine se simte un cuget curat". Aurelian Pavelescu a declarat că PNŢCD revine pe scena politică şi semnează acest manifest, care este un preambul al protocolului care se va semna în curând pentru formarea alianţei de centru-dreapta. Preşedintele Partidului Noua Republică, Mihai Neamţu, a precizat, după semnarea manifestului, că acesta rămâne deschis "tuturor celor care vor să lase o semnătură" şi că partidul lui reprezintă pe cetăţenii care vor inteligenţă, inovaţie, pe oamenii care ascultă glasul trecutului, pe cei nenăscuţi încă, neglijaţi, sfidaţi de puterea socialistă. Adrian Papahagi, reprezentantul Fundaţiei Creştin-Democrate, a spus că manifestul va începe un circuit prin ţară, de unde se va întoarce cu zeci, sute de semnături. Documentul semnat se intitulează manifest şi menţionează că destinul european al României a fost pus sub semnul întrebării, că USL a generat o criză politică şi a şubrezit instituţiile statului şi că propune societăţii româneşti o construcţie de centru-dreapta. PDL, PNŢCD, PNR, ICCD şi FCD intenţionează să formeze o alianţă de centru-dreapta a cărei conducere va fi colegială, formată din patru preşedinţi.
TRAIAN BASESCU INTAIUL PENAL AL ROMANIEI SE TEME DE FURIA POPORULUI ROMAN PE CARE L-A CONDAMNAT LA MOARTE!
Traian Băsescu s-a reîntors la Cotroceni.
Surse au afirmat că Băsescu nu vrea să facă din asta un eveniment, însă pregătirile nu au lipsit. După 52 de zile, biroul sigilat în seara zilei în care Parlamentul a votat suspendarea acestuia a fost desigilat. La prima oră a dimineții se mătura de zor în curtea Palatului Cotroceni, jandarmii au venit cu efective suplimentare, iar SPP a dublat numărul oamenilor pe tură. Oare de ce? Agenți în civil și în uniforme au împânzit intersecțiile, iar în Piața Victoriei, poliția locală se plimba de colo-colo. "Ce domne', crezi că nouă de place să stăm întinși ca rufele pe ață?!", spunea un agent întrebat de ce încurcă circulația. Aflat într-o maşină escortată de alte vehicule ale SPP şi Poliţie, Băsescu a intrat în Palatul Cotroceni prin poarta principală de la Platoul Marinescu. Traian Băsescu nu are un program public anunţat pentru această primă zi în urma revenirii în funcţie. Băsescu nu a mai avut nici o declaraţie programată de mai bine de două săptămâni.
Publicat de www.pelin.com la miercuri, august 29, 2012 0 comentarii Linkuri de întoarcere către această postare
LUI MIHAI A LU'NEAMTU I S-O PUS PATA PE LENUTA DI'PLESCOI:SA SE RETRAGA DIN POLITICA!
Elena Udrea să se retragă din politică!
Mihail Neamțu, președintele Partidului Noua Republică, îi cere Elenei Udrea să se retragă din politică pentru că face parte din clasa politicienilor compromiși. Atacul lui Neamțu la adresa Elenei Udrea vine ca urmare a declarației pe care aceasta a făcut-o cu privire la Traian Băsescu, despre care a zis că este singurul actor politic credibil pentru partenerii europeni şi americani şi ar putea repara răul făcut României de acţiunile abuzive ale USL împotriva democraţiei şi a statului de drept. "După ce ne-a anunțat că se gândește să se retragă din politică, Elena Udrea revine. Și nu oricum, ci cu o declarație excesivă: Traian Băsescu este singurul actor politic credibil pentru americani și pentru europeni. Ca o concluzie logică, se înțelege că nici Elena Udrea însași nu este un actor politic credibil al Romaniei. Atunci de ce mai face declaraii?", a scris Mihail Neamțu pe contul său de Facebook. Președintele Partidului Noua Republică menționează că schimbarea clasei politice se va realiza când politicienii compromiși se vor retrage. "Noua Republică, spre deosebire de alții, spune lucruri logice. Atunci cand spunem schimbare, atunci asta vrem: o adevarată schimbare a clasei politice. Politicienii compromiși trebuie să se retragă. Un pas în spate începe cu tăcerea voluntara. Iar pentru ca d-na Udrea să nu aibă dificultăți în interpretarea acestui enunț simplu, precizăm că ne referim și la dânsa", a precizat Neamțu preluat de Adevarul.
Publicat de www.pelin.com la marți, august 28, 2012 0 comentarii Linkuri de întoarcere către această postare
Se întoarce Băsescu, "a înviat" şi Udrea.
Elena Udrea îl laudă din nou pe idolul său Traian Băsescu. Udrea crede că Băsescu este, "în mod evident", singurul actor politic credibil pentru partenerii europeni şi americani şi ar putea repara răul făcut României de "acţiunile abuzive ale USL împotriva democraţiei şi a statului de drept". "Şedinţa de astăzi a Parlamentului în care s-a luat act de decizia CCR de invalidare a referendumului reprezintă un prim pas spre reintrarea în normalitate a vieţii politice în România. Cele două luni de criză politică au făcut foarte mult rău ţării. Leul s-a devalorizat, investitorii au anunţat fie că nu mai vin, fie că se retrag, se arată scumpiri de preţuri (de la alimente, la gaze), prognoza de creştere economică a fost aproape înjumătăţită, iar efectele secetei nu au fost combatute de Guvern, care s-a ocupat doar de demiterea preşedintelui", susţine Udrea, într-o declaraţie pentru MEDIAFAX. "E un moment dificil pentru ţara noastră, care trebuie gestionat cu grijă. După două luni de criză politică generată, alimentată şi prelungită de iresponsabilitatea USL, mai există astăzi şanse ca lucrurile să revină la normal. Guvernul trebuie să înceapă să se ocupe de economie. O problemă la care însă nu ştiu cum îi vom găsi soluţie este imaginea externă proastă pe care o avem după acţiunile abuzive ale USL împotriva democraţiei şi a statului de drept şi declaratiile făcute de liderii acestei Uniuni la adresa UE, Departamentului de Stat, a oficialilor europeni ori ai SUA. Preşedintele este, în mod evident, singurul actor politic credibil pentru partenerii europeni şi americani, şi ar putea repara răul făcut României", mai afirmă Udrea.
Publicat de www.pelin.com la luni, august 27, 2012 0 comentarii Linkuri de întoarcere către această postare
TRAIAN BASESCU A PRIMIT CADOUYL DE NUNTA :"NUP"IN DOSARUL CASUNEANU!
Cu toate că dosarul era de competenţa DNA, Parchetul de pe lângă Înalta Curte de Casație și Justiție (PICCJ) s-a implicat în anchetă și i-a dat NUP președintelui Traian Băsescu în dosarul “Căşuneanu”.
Traian Băsescu poate petrece liniștit la nunta fiicei sale, după ce secția de urmărire penala a PICCJ condusă de procurorul Horia Selaru i-a dat NUP, pe perioada suspendării, pentru acuzațiile de luare de mită și spălare de bani din dosarul “terenul lui Cașuneanu”, deși, legal, dosarul era de competenta DNA (rezoluția de NUP), informează luju.ro Profitând de perioada de suspendare a presedintelui țării, timp în care acesta nu mai are imunitate și poate fi anchetat sau audiat, procuroarea Carmen Damian, adjuncta procurorului șef al Secției de urmarire penală din PICCJ Horia Valentin Selaru, a dat NUP lui Băsescu, susținând că nu există probe pentru spălarea de bani ori pentru infracțiunea de mită. Conform „Lumea Justiției”, ancheta s-a facut strict în birou, Băsescu nefiind audiat, cum, de altfel, nu a fost audiat niciun martor, totul fiind pro-causa, procurorii transformându-se în apărători ai lui Traian Basescu.
Ponta îi taie din bani lui Băsescu.
După rectificare, bugetul de la Cotroceni a rămas mai sărac cu 2,7 milioane de lei. Banii vor fi luaţi din fondurile pentru încălzire, mobilă sau deplasări externe. Şi judecătorii de la CCR vor avea mai puţini bani de cheltuit. Guvernul a tăiat 1,37 milioane de lei, de la încălzit şi iluminat - 358.000 lei, de la poştă, telecomunicaţii, tv şi internet - 120.000 lei şi din fondurile alocate pentru servicii de curăţenie - 20.000 lei. Şi judecătorii Curţii Constituţionale au mai puţini bani la dispoziţie. Executivul a redus bugetul CCR cu 426.000 lei. Din fondul de reparaţii curente au fost tăiaţi 99.000 lei, de la protocol şi reprezentare - 50.000 lei, poştă, telecomunicaţii, tv, internet - 35.000 lei, iar de la încălzit, iluminat - 24.000 lei.
Publicat de www.pelin.com la duminică, august 26, 2012 0 comentarii Linkuri de întoarcere către această postare
Nuntă ca la Pazvante Chiorul.
Sâmbătă, 1 septembrie 2012, zarul norocului se mai rostogoleşte o dată. Încet, încet, de parcă ar fi fost exersat până la disperare. Urmează cea mai scandaloasă nuntă din istoria modernă a României. Se mărită EBA. Nevinovata fiică a marinarului de Constanţa, ajuns celebru în întreaga lume pentru isprăvile sale politice, îşi bate în cuie alesul inimii. Syda Ionescu, captivul mamei sale, devine de sâmbătă seara 1 sepembrie 2012 proprietatea odraslei prezidenţiale. Nunta chinuitei de limba română europarlamentare de modă nouă se va desfăşura la Palatul Snagov. Palatul Snagov, zis şi Palatul Prinţului Nicolae, era o reşedinţă de vară a prinţului, dar şi a lui Nicolae Ceauşescu. De-a lungul anilor, palatul a traversat şi perioade în care liderii comunişti îşi ţineau aici întâlnirile lor secrete. Cam toate capetele de beton ale comunismului european, african şi asiatic au ajuns la Palatul Snagov şi au ticluit viitorul politicii care, peste ani, avea să-i îngroape de-a valma. La Palatul Snagov, pe 1 septembrie 2012, erau plănuite alte două nunţi. Două familii prospere ale României de azi, Şucu şi Enache, urmau să celebreze nunţile copiilor. Una dintre familii încheiase cu multă vreme înainte chiar un contract. Degeaba. Într-o bună zi a fost chemată să rezilieze înţelegerea comercială. EBA şi Syda aleseseră palatul pentru fericitul lor eveniment. Toate strădaniile celor două familii de a petrece cele două nunţi în celebrul lăcaş princiar s-au izbit de refuzul categoric al cerberilor de la RA-APPS. Ce este RA-APPS-ul şi cine îl conduce? Aşa se numeşte societatea comercială care a preluat în administrare clădirile, vilele, apartamentele, terenurile şi celelalte bunuri ale gospodăriei de partid a CC al PCR. Adică societatea care, zice presa, a ajutat-o pe Elena Udrea să cumpere prin diverşi intermediari tot felul de proprietăţi. La conducerea RA-APPS se află unul dintre cele mai hopa-mitică personaje ale regimului Băsescu. Se numeşte Georgian Surdu şi este cel care (numit de guvermul Tăriceanu) a trecut repede la Emil Boc şi Elena Udrea şi USL. De când a dat o mână de ajutor în scandalul cu sediul Realitatea TV, a trecut rapid şi de partea USL. De altfel, Georgian Surdu, supravieţuitor liniştit şi în timpul guvernării Ponta, a fost cel care a dat vestea şi cheia lucrărilor de la Vila Dante. I-a făcut poftele lui Traian Băsescu şi apoi l-a vândut tandemului Crin Antonescu-Victor Ponta. Ba pe baza mai noii prietenii între Adina Vălean (soţia lui Crin Antonescu) şi soţia lui Georgian Surdu, aceasta din urmă se anunţă ca o variantă USL pentru rolul de candidat la alegerile parlamentare din toamnă în colegiul Călăraşi. Tânăra juristă din Focşani pripăşită direct la RA-APPS în Capitală se vede deja deputată liberală în Parlamentul României! Ei bine, de dislocarea celor două nunţi şi de pregătirea Palatului pentru nunta Ebei cu Syda s-a ocupat însuşi Georgian Surdu. S-a ocupat este un fel de a spune. A ordonat ca toate să fie la locul lor şi să nu prezinte defecţiuni, în aşa fel încât proprietatea statului să treacă onorabil prin fericitul eveniment al celui care încă se mai crede trimisul lui Dumnezeu în destinul României moderne. De celalalte se ocupă altcineva. Adică oamenii cu bani ai preşedintelui. Aceştia au contractat o firmă străină cu experienţă în domeniul amenajărilor de acest fel. În urmă cu două luni, arhitecţii acesteia au făcut o descindere la Palatul Snagov, au făcut fotografii şi au pregătit schiţele pentru proiectul de amenajare şi decorare. Din câte se vorbeşte, este vorba de o firmă italiană, nu franceză cum s-a ştiut iniţial, specializată în decoraţiuni interioare pentru nunţi, botezuri şi evenimente festive. Toată operaţiunea neîntrecuţilor designeri italieni ar costa cam 150.000. Nu sunt incluse decât panglicile, florile, lumânările, steluţele şi alte elemente decorative. Muzica, meniul, paza sunt o altă poveste. La nunta României în tranziţie şi disperare vor particicipa 800 de persoane. Traian Băsescu şi părinţii mirelui, celebrul de la FPS şi de pe Coasta de Azur Bebe Ionescu, au trimis între 400 şi 500 de invitaţii. Au amândouă familiile atâtea rude sau prieteni apropiaţi? Nici Obama nu are, nici Angela Merkel, nici Francois Hollande. Nunta fetei lui Traian Băsescu seamănă mai degrabă cu un banchet de strângere de fonduri pentru campania electorală din SUA. În campaniile electorale pentru preşedinţia Statelor Unite se mai organizează asemenea mese la care tacâmul costă şi 70.000 de dolari. Dar la Bucureşti, asemenea “colecte” electorale nu s-au practicat la un asemenea nivel. Doar la Mavrogheni şi Pazvante Chiorul ce se mai folosea procedeul pentru a jumuli boierimea de daruri. Probabil că, de la birul plătit turcilor, nunţile au devenit un soi de afacere a potentaţilor zilei. De atunci a fost inventată invitaţia adresată supuşilor, subordonaţilor şi îndatoraţilor ca aceştia să trântească tot felul de cadouri şi sume uriaşe sub pretextul unor daruri din inimă. Paşa din Vidin era un dulce nevinovat! Gheorghiu-Dej, la nunta Licăi Gheorghiu, n-a organizat o asemenea chetă grosolană. Nici Ceauşescu n-a pus la cale o asemenea colectă. Când s-au căsătorit Zoe şi Valentin nu s-a cotizat în nici un fel. Cine trebuie să participe la nunta acestui paşă cu ticuri democratice din România? Toată gaşca de la Primăria Capitalei, de la Horaţiu Ţica (şeful mafiei de la aprobările pentru diverse proiecte imobiliare), la Radu Popa, Mihai Ancuţa şi Virgil Cîrstea, toţi trei foşti mahări la ALPAB (ultimul, cel care a cumpărat casa preşedintelui de pe Bucureşti-Ploieşti), Anca Boagiu şi toţi cei îmbogăţiţi din afacerile cu terenuri, şosele, transporturi auto şi pe cale ferată, asfaltangiii şi constructorii de parcuri, patinoare, săli de sport şi pârtii de schi etc. Cum să lipsească de la o asemenea nuntă îndatoraţii până în gât Adriean Videanu, Liviu Negoiţă, Elena Udrea şi Cocoş, Radu Berceanu şi William Brînză (şi el cu nevasta la RA-APPS), Vasile Blaga şi Mihai Stănişoară, Emil Boc şi Florin Popescu, Pinalti şi Gheorghe Flutur. Toţi sunt “prietenii” şi “apropiaţii” familiei Băsescu, toţi se bucură până le tremură portofelul de căsătoria fiicei cele mici a preşedintelui ţării, cea care “reprezintă cu atâta cinste România în Parlamentul European”. Credeţi că vor lipsi Gheorghe Falcă şi Sorin Blejnar şi Gaga şi Emilică-Elan Schwartzenberg, Roberta Anastase şi Poteraş? Cum să lipsească de la bucurie şi de la cadouri oamenii din Portul Constanţa şi Teşeleanu din Vamă, fratele lui Traian Băsescu şi toată gaşca. Cei din Poliţie şi servicii, de la Parchet şi de la Externe, inclusiv câţiva ambasadori apropiaţi familiei. Vă imaginaţi că unii dintre oamenii de vază ai României, chiar dacă au probleme, vor lipsi? Au ei un asemenea curaj? Chiar dacă nu pot merge sau nu au primit invitaţie, după felul cum merg lucurile, este de aşteptat ca şi ei să îşi trimită urările şi să sară cu darul pentru fiica paşei de Bucureşti, anul de graţie 2012, când 7,4 milioane de români au ieşit la vot pentru a-l alunga din scaun. Să facem o mică socoteală. Cei mai amărâţi dintre invitaţi ar putea să coboare până la 1.000 de euro. O sumă de ruşine, nu altceva pentru onoarea de a fi alături de preşedintele României la cel mai fericit eveniment al vieţii sale. Başca obligaţiile pentru îndatorarea rămasă de peste ani. Cei mai mulţi dintre invitaţi vor sprijini tânăra familie cu sume între 5.000 şi 10.000 de euro. Aşa estimează în discuţiile şoptite cei chemaţi la măreţul eveniment. Nu se pot face de ruşine cu mai puţin. Cât vor cotiza familiile Videanu, Udrea, Negoiţă, Flutur, Stolojan, Berceanu, Blaga, Blejnar, Falcă numai Dumnezeu şi Fiscul ar putea şti. Să punem totuşi o medie de 3.000 de euro de familie. Rezultă 1,2 milioane de euro. Dacă socotim o medie de 5.000 de euro de familie invitată, am ajunge la un adevărat tun. Două milioane de euro plus o semidoctă trimisă în Parlamentul European. Asta da afacere! A doua zi după nuntă, mahmur, dar mulţumit (dar şi în ciuda a două suspendări), Traian Băsescu ar putea spune că a avut o preşedinţie cu adevărat rentabilă!
Publicat de www.pelin.com la sâmbătă, august 25, 2012 0 comentarii Linkuri de întoarcere către această postare
EBOLA SI SYDA O NUNTA LA INTR0UN CORT ASA CUM BINE LE SADE!
Nunta Elenei Băsescu cu alesul inimii sale, Bogdan Ionescu, va avea loc pe 1 septembrie la Palatul Snagov, într-un cort uriaş. La eveniment sunt aşteptaţi aproximativ 450 de invitaţi. În ceea ce priveşte meniul ales de EBa, acesta nu este unul foarte scump, fiind doar 74 de euro de persoană.
Palatul Snagov a fost alegerea mezinei lui Băsescu, care s-a arătat încântată încă de la prima vizită la domeniu, scrie click.ro. Numărul mare de invitați pe care președintele îi așteaptă la nunta fetei sale, 450, dar şi peisajul mirific sunt două dintre motivele care i-au determinat să-şi facă nunta în aer liber. Mai mult, dacă cei doi optau să-şi primească invitaţii în centrul de conferinţe al Palatului, ar fi dat 5.200 de euro pentru închiriere. Cortul amplasat pe peluză este gratis. În ceea ce priveşte meniul, în ciuda faptului că este doar 74 de euro de persoană, acesta este unul sofisticat. De la buşeuri cu surimi, icre de Manciuria, caviar, jambon sau creveţi, la alte feluri alese, precum parfait de pasăre cu dulceaţă de ceapă roşie şi strugure pe măr copt, gelatină de fazan învelită în mozaic de legume şi simfonie de fructe de mare cu somon fummé. La al treilea fel, mirii au putut opta pentru mai multe feluri de fripturi, iar ospăţul va continua cu un grătar în aer liber.
Publicat de www.pelin.com la vineri, august 24, 2012 0 comentarii Linkuri de întoarcere către această postare
Publicat de www.pelin.com la joi, august 23, 2012 0 comentarii Linkuri de întoarcere către această postare
LUCIAN AVRAMESCU:BASESCU A PIERDUT.DECIZIA CELOR SASE PENALI DE LA CCR L-AIU INGROPAT PE ACEST DICTATOR!
Decizia neruşinată a celor şase de la Curtea Constituţională l-a îngropat definitiv pe Băsescu. Da, aţi citit corect! L-a îngropat definitiv. E prima oară când mizeria regimului Băsescu se arată purulentă. Nu mai sunt şprayuri care să acopere mirosul pestilenţial. Regimul pute. Abia acum oamenii care-l urăsc pe Băsescu primesc dezlegare la ură.
Articolul meu de ieri – "Tragedia dispariţiei poporului meu” -, scris înaintea pronunţării acestei hotărâri, plângea constatarea că ne-am împuţinat. Că ne risipim în lume. Că plecăm în bejenie, uitându-ne ţara, locul naşterii, uneori limba şi mormintele părinţilor. Dintr-un număr de 15 - 17 ţări, am primit informaţii că trăiesc şi muncesc acolo, că s-au stabilit acolo, au făcut copii acolo, peste 3 milioane de români. Eu, ca gazetar care am umblat niţel prin lumea asta, am întâlnit români nu doar în Italia şi Spania, nu doar în Germania şi Anglia, ci şi în Japonia, Brazilia, şi la Polul Nord şi la Ecuator. Nu sunt doar 3 milioane. Mulţi dintre ei n-au votat niciodată, nu mai ştiu ce e în ţara lor, nu ştiu nici de referendum, nici de Băsescu şi au dezertat, scârbiţi, din demnitatea de cetăţean al României. Sunt, zice un individ politic care pare de bună credinţă, 15 milioane de votanţi în România. Sunt, zice alt individ politic, de la PDL, 18 milioane de votanţi în ţară, votând şi pruncii nenăscuţi. Mint amândoi. Numărul e mai mic, mai mic decât aceste cifre şi mai mare decât drama adevărată, decât tragedia poporului român care piere zilnic. Nu doar pentru că murim mai mulţi decât ne naştem, ci pentru că plecăm în lume. Asta scriam când m-a prins din urmă taifunul hotărârii unor cetăţeni în robă vişinie, mulţi cu trecut vulnerabil, urâţi pe dinlăuntru, şi aş zice, fără să-i insult, urâţi şi pe dinafară. Ei, şase din nouă împotriva a 8,5 milioane din vreo 12 milioane de votanţi reali. Taifunul hotărârii mincinoase e că Băsescu e valid iar votul milioanelor care i-au parafat plecarea, invalid. Am scris, enervat, pe site-ul ampress.ro că Băsescu şi Curtea lui au făcut pe noi, ne-au luat de oliţă. Apoi, încet, încet, uitându-mă la ce se petrece în Piaţa Universităţii, simţind furia teribilă a multor, multor oameni din această ţară, mai mare şi mai inflamată ca oricând, am simţit că abia acum Băsescu a pierdut. A pierdut irevocabil. Băsescule, cu toţi americanii tăi, cu toţi barroşii tăi, eşti dus. Vei fi ca un împăiat la Cotroceni, o mumie nevizitabilă nici măcar de ministresele tale preferate. Toamna electorală te va duce, după ce ai prigonit ţara cu procurori şi miliţieni, la gârlă, pe tine şi partidul tău. Adio, Băsescule! Românii şi-au făcut deja Curte Constituţională în Piaţa Universităţii. Acolo te vor judeca, fiindcă tot doreai să-i întâlneşti într-un parlament stradal. Mergi să le vorbeşti! Du-te! O domnişoară Gabrilla, comentând articolul meu de ieri despre tragedia dispariţiei poporului român, îmi scrie că armata, numai armata ne mai poate salva. O înţeleg. Rămân însă la convingerea că armata care ne poate salva e a demonstranţilor care au curaj să-şi apere votul. Şi ei sunt deja la arme.
Publicat de www.pelin.com la miercuri, august 22, 2012 0 comentarii Linkuri de întoarcere către această postare
PROTEST ANTI-BASESCU SI ANTI-CCR IN PIATA UNIVERSITATII:"NOI AM VOTAT,VOI ATI FURAT!"
Aceştia s-au mutat în Piaţa Universităţii, unde scandează puternic împotriva lui Traian Băsescu. Oamenii scandează, printre altele, "Jos Băsescu!" şi "Noi am votat, voi aţi furat!". Protestatarii îi critică dur şi pe judecătorii Curţii Constituţionale şi spun că nu au de gând să renunţe până când Băsescu nu va pleca.
TRAIAN BASESCU INTAIUL GROPAR AL ROMANIEI PANICAT CA AU FOST SCOSI DE PE LISTELE ELECTORALE MORTII!
Traian Băsescu, a declarat, luni, că scoaterea de pe listele electorale permanente a românilor cu rezidenţă în străinătate este ilegală , precum şi a celor cu actele de identitate expirate, scrie Mediafax.
Băsescu a declarat că listele electorale permanente se fac după domiciliul stabil, iar intenţia Guvernului de a scoate de pe listele electorale permanente a circa 2,5 milioane de români cu rezidenţa în străinătate este ilegală. "Da, numai că listele se fac după domiciliu. Ştiţi ce îmi spune treaba asta? Eu i-aş întreba, dacă au două milioane jumătate cu rezidenţă în străinătate şi ei consideră în mod ilegal că nu ar trebui să fie în listele permanente de aici, de ce au trimis doar 500.000 de buletine de vot în străinătate?", a afirmat Băsescu. De asemenea, acesta consideră ilegală şi scoaterea de pe listele electorale permanente a circa 600.000 de români identificaţi ca având cărţile de identitate expirate.
Publicat de www.pelin.com la marți, august 21, 2012 0 comentarii Linkuri de întoarcere către această postare
Un tip mic şi chel, cu o mersătură oblică, a fost semnalat, zilele trecute, în Harcov, ţinut locuit preponderent de unguri. Individul e, pare-se român, dar sunt informaţii că dacă detestă ceva, apoi acel ceva e România. Dacă dispreţuieşte ceva, apoi pe români îi dispreţuieşte. Dacă vinde mai în pierdere şi trădează cu mai multă plăcere ceva, apoi acel ceva e ţara natală. Cu toate că se arăta şi chiar era extrem de ocupat la Bucureşti, el a lăsat totul baltă pentru Covasna, zona pe care o frecventa şi până acum, ba cu nevasta lui, ba fără nevasta lui. Stătea mereu în casa în care trăgea Împuşcatul. Acum stă mai ferit. Pare venit în peţit. Ginerica Băsescu vrea musai unguroaică şi, nenimerindu-se femeie, curtează un bărbat. Îl cheamă Zoltan şi Puşkaş şi cică ar avea iarba fiarelor să descuie încuiatele pe vecie – pentru mire ­ uşi de la Cotroceni, loc râvnit cu pizmă şi ură şi sete de suspendatul demis. Chelul devorator de români a venit cu plocoane mari şi daruri nemăsurate. A venit cu pile de la Orban şi de la Barroso, un portughez care ţine trena miresei şi se lasă încheiat la fermoarul nădragilor de mire. A venit cu ploconul unei hărţi a Dictatului de la Viena pe care o reface cu buget cu tot. A venit cu firman împărătesc de federalizare. Nu ştim dacă mireasa se lasă greu sau nu se lasă deloc, dar mirele e agitat. Îi pupă pe toţi, peste tot şi uneori pe obraz, promite marea cu sarea şi iubire veşnică Budapestei, legându-se vasal, face frumos pe la porţi şi în crâşmă, arătând că el e de acolo, secui din tată în fiu şi visează noaptea doar ceardaş. Nu ştim despre mireasa curtată, a şasea între cei nouă magistraţi de la Curtea cu pricina, decât că e decisivă. Votul ei schimbă cârma împărăţiei, modifică hărţi. Votul ei care până acum a fost ba cu o parte, ba cu alta, pare cusurgiu şi mirele se teme ca ungurul, cel mai curtat ungur din univers, să nu cadă în păcatul de fi cinstit şi să voteze pentru trimiterea la pârnaie a mirelui. Cum la pârnaie? Păi dacă nu se mai întoarce la butoanele marelui jaf, mirele – o ştiu şi admiratorii lui – n-are decât o cale de urmat, a puşcăriei. De-aia e în Harcov, de-aia îl laudă pe Orban, ca pe un socru mare, de-aia se mai lasă o tură înjurat de români, ce mai contează o băgare în plus, fiindcă nu milioanele de români contează acum, ci votul, votul, votuleţul celui de al şaselea magistrat, cel care-l face preş pe Băselu la uşi ungureşti.
PRESEDINTELE UDMR HUNUL KELEMEN:AUTONOMIA DORITA DE COMUNITATEA MAGHIARA SE VA REALIZA PRIN AMENDAREA CONSTITUTIEI!
''Constituţia poate fi amendată, va fi amendată. Autonomia nu este împotriva statului român şi nu este împotriva statului unitar (...) Autonomia nu înseamnă secesiune, autonomia este o doleanţă a comunităţii maghiare care la un moment dat se va realiza'', a spus Kelemen Hunor. Referindu-se la vizita preşedintelui suspendat Traian Băsescu în judeţul Covasna, preşedintele UDMR a precizat că nu s-a întâlnit cu acesta şi a arătat că ar fi bine ca şi alţi politicieni să vină în zonă pentru a-i cunoaşte pe maghiari şi pentru a înţelege că aceştia nu sunt ''duşmanii României''. Traian Băsescu a venit joi seară în staţiunea Covasna împreună cu soţia sa pentru a petrece câteva zile libere. La invitaţia Consiliului Judeţean Covasna, Kelemen Hunor a participat sâmbătă la inaugurarea DJ 121 Târgu Secuiesc-Covasna, care a fost reabilitat din fonduri europene.
Publicat de www.pelin.com la luni, august 20, 2012 0 comentarii Linkuri de întoarcere către această postare
"Aştept o solidaritate puternică din partea comunităţii maghiare, şi nu numai, fiindcă este vorba despre un caz care, dacă nu suntem atenţi şi dacă justiţia nu e atentă, s-ar putea crea un precedent periculos, o renaţionalizare a proprietăţilor care au fost naţionalizate de comunişti şi care au fost retrocedate în anii '90 şi după 2000", a spus Kelemen, citat de MEDIAFAX. În 1 septembrie, bisericile istorice maghiare din Transilvania vor organiza un protest amplu în municipiul Sfântu Gheorghe, faţă de sentinţa dată în cazul retrocedării Colegiului "Székely Mikó", manifestarea fiind susţinută şi de partidele maghiare, dar şi de mai multe organizaţii civice. Primarul municipiului Sfântu Gheorghe, Antal Arpad, care este şi liderul local al UDMR, declara, joi, într-o conferinţă de presă, că zeci de mii de maghiari din toată Transilvania sunt aşteptaţi în 1 septembrie la Sfântu Gheorghe, susţinând că aceasta va fi cea mai mare manifestare din ultimii 15 ani "într-un caz maghiar". Antal a afirmat că decizia Judecătoriei Buzău în cazul retrocedării Colegiului "Székely Mikó" din Sfântu Gheorghe, în urma căreia secretarul de stat Marko Attila şi alte două persoane au fost condamnaţi, este "nedreaptă". Antal a susţinut că sunt două variante prin care se poate interpreta tot ce s-a întâmplat în acest caz. Potrivit edilului, prima ar fi aceea că este vorba de o eroare judiciară, despre eroarea unui judecător din Buzău, care se va corecta la Curtea de Apel. Primarul a adăugat că a doua variantă ar fi aceea a unei comenzi politice şi că unii doresc să întoarcă timpul şi tot ce s-a dat înapoi comunităţii maghiare să fie luat, încetul cu încetul, şi asta în condiţiile în care foarte multe imobile încă nu au fost retrocedate bisericilor tradiţionale maghiare. Fostul secretar de stat Marko Attila, acuzat de abuz în serviciu contra interesului public pentru restituirea Colegiului "Székely Mikó" din Sfântu Gheorghe, a fost condamnat anul acesta la trei ani de închisoare cu executare de Judecătoria Buzău, decizia instanţei nefiind definitivă. În acest dosar au mai avut calitatea de inculpaţi Tamaş Maroşan şi Silviu Clim. Maroşan a fost, de asemenea, condamnat la trei ani de închisoare cu executare, pentru abuz în serviciu contra intereselor publice în formă calificată, în timp ce Clim a fost condamnat la trei ani de închisoare cu suspendare, pentru aceeaşi acuzaţie, instanţa stabilind în cazul acestuia un termen de încercare de cinci ani. Totodată, Judecătoria Buzău a dispus confiscarea specială de la Eparhia Reformată din Ardeal a sumei de 1.137.856 de lei. Procurorii DNA Braşov i-au trimis în judecată, în decembrie 2010, pe Attila-Gabor Marko, fost subsecretar de stat la Oficiul Regional pentru Relaţii Interetnice din cadrul Ministerului Informaţiilor Publice, pe Tamas Marosan, reprezentantul Eparhiei Reformate din Ardeal, şi Silviu Clim, fost consilier juridic în cadrul Ministerului Justiţiei, acuzaţi de abuz în serviciu contra intereselor publice, cu consecinţe deosebit de grave, informa DNA. Procurorii au stabilit că, în 2002, cei trei au făcut parte din comisia specială de restituire a unor bunuri imobile care au fost ale comunităţilor cetăţenilor aparţinând minorităţilor naţionale din România, înfiinţată în baza OUG 83/1999. Cei trei acuzaţi au întocmit, în 14 mai 2002, conform procurorilor, o notă de constatare în care au arătat, contrar realităţii, că un imobil situat în municipiul Sfântu Gheorghe, judeţul Covasna, a fost proprietatea Bisericii Reformate din Sfântu Gheorghe şi l-au restituit Eparhiei Reformate din Ardeal. Imobilul în discuţie a avut destinaţia de şcoală din momentul edificării construcţiei şi în prezent include două instituţii de învăţământ: Liceul Teoretic "Szekely Miko" Sfântu Gheorghe şi Liceul Teologic Reformat. Această retrocedare a fost posibilă cu încălcarea atribuţiilor celor trei inculpaţi în cadrul comisiei, având competenţe în privinţa examinării legalităţii cererilor de restituire, de analizare a documentelor depuse în susţinerea cererilor şi de adoptare a deciziilor în concordanţă cu aceste documente, susţineau procurorii. De asemenea, în cursul lunii aprilie 2002, Ministerul Administraţiei Publice stabilise că imobilul respectiv nu putea fi retrocedat în baza OUG 83/1999. În principal, retrocedarea s-a făcut în baza unui extras de carte funciară nevalabil, emis în 1990, cât şi a Cărţii Funciare care nu avea traducere autorizată în limba română, documente care fuseseră depuse în fotocopie de Eparhia Reformată din Ardeal. Prin aceste fapte, acuzaţii au prejudiciat statul român cu aproximativ 1.300.000 de euro, reprezentând valoarea imobilului, au spus procurorii.
Publicat de www.pelin.com la duminică, august 19, 2012 0 comentarii Linkuri de întoarcere către această postare
EURODEPUTATII USL SOLICITA TRIADEI BARROSO-MERKEL-REDDING SA SE SESIZE ASUPRA ABUZURILOR HAITEI DE PROCURORI ASMUTITA DE TRAIAN BASESCU IMPOTRIVA A 8,5 MILIOANE DE ROMANI CARE L-AU DEMIS!
Europarlamentarii USL le-au solicitat, printr-o scrisoare, preşedintelui Comisiei Europene, José Manuel Barroso, şi comisarului UE pentru Justiţie, Viviane Reding, să exprime o poziţie oficială cu privire la faptul că procurorii Parchetului General şi cei ai Direcţiei Naţionale Anticorupţie (DNA) anchetează cetăţeni români în legătură cu votul exprimat în 29 iulie 2012, dată la care a fost organizat referendumul pentru demiterea preşedintelui suspendat, Traian Băsescu.
Potrivit unui comunicat de presă remis vineri AGERPRES, europarlamentarii USL le-au adus la cunoştinţă celor doi lideri europeni faptul că anchetele desfăşurate de procurori reprezintă 'un proces extrem de dăunător, un proces care ameninţă principiul democraţiei şi dreptul la confidenţialitate'. 'Procurorii Parchetului General şi cei ai DNA, sub pretextul corect de a ancheta sesizările privind presupuse fraude electorale, au demarat un adevărat proces de chestionare a cetăţenilor cu drept de vot din mai multe judeţe din România. Presa relatează despre caracterul abuziv al unora dintre acţiunile organelor judiciare, care ar fi ajuns inclusiv să forţeze anumiţi cetăţeni să jure cu mâna pe Biblie că au votat o singură dată în cadrul referendumului. De asemenea, există mai multe alte aspecte care ridică semne de întrebare cu privire la legalitatea demersului întreprins de procurori: anumitor cetăţeni cu drept de vot li se solicită să precizeze şi în ce mod au votat, încălcând astfel caracterul secret al votului; nu se asigură niciun fel de asistenţă juridică pentru cei audiaţi, în condiţiile în care nu li s-au adus învinuiri oficiale; există indicii că nu toţi anchetatorii ar fi reprezentanţi ai Parchetului şi ai DNA, printre aceştia aflându-se şi reprezentanţi ai PDL. (...) În urma unor ameninţări, oamenilor li se solicită să semneze declaraţii conform cărora s-ar fi votat în locul lor" se arată în documentul citat. Europarlamentarii USL le cer oficialilor europeni să se pronunţe dacă "este normal şi conform principiilor Uniunii Europene ca oameni complet nevinovaţi să fie hărţuiţi în acest mod de către autorităţile judiciare şi să fie anchetaţi în legătură cu natura votului lor". "Consideraţi că este democratic ca oamenii să se simtă intimidaţi numai pentru că au dat dovadă de spirit civic şi şi-au exercitat dreptul de vot?", se arată în scrisoarea transmisă. Reprezentanţii USL în Parlamentul European adăugă că atât Jose Manuel Barroso, cât şi Viviane Reding au 'obligaţia' de a se pronunţa cu privire la anchete dacă susţin valorile democratice. 'Dacă apreciaţi că participarea la vot trebuie stimulată în comunitatea noastră europeană şi nu descurajată prin acţiuni precum cele desfăşurate în prezent în România, considerăm că aveţi obligaţia să vă pronunţaţi asupra acestui caz. În opinia noastră, a reprezentanţilor României în Parlamentul European, valorile democratice, libera exprimare şi dreptul la confidenţialitatea votului nu pot fi niciodată încălcate, indiferent de scopul final al autorităţilor. O poziţie oficială vizavi de acest subiect ar fi cea mai potrivită modalitate prin care să demonstraţi că şi dumneavoastră împărtăşiţi aceeaşi opinie', mai susţin semnatarii scrisorii.
Publicat de www.pelin.com la sâmbătă, august 18, 2012 0 comentarii Linkuri de întoarcere către această postare
PRESEDINTELE IN EXERCITIU AL ROMANIEI,CRIN ANTONEESCU:CCR TREBUIE SA IA DECIZIA CU 6 LA 3 SI NU CU 5 LA 4!
El a mai spus că este de părere că Traian Băsescu are şanse minime de a reveni la Cotroceni.
"Şansele lui Traian Băsescu de a reveni la Cotroceni sunt minime, eu cred într-un verdict corect al Curţii Constituţionale", a spus Antonescu la Realitatea TV. El a precizat că un astfel de verdict corect ar respecta spiritul legii şi realitatea. Antonescu a ţinut să spună că nu se poate ca cei de la CC să invalideze referendumul cu cinci voturi la patru. "Nimeni nu va accepta aşa ceva", a spus Antonescu. El a menţionat că nu crede că cei de la CC au discutat serios despre această variantă. Preşedintele interimar a mai declarat că, din punct de vedere juridic, o să recunoască decizia Curţii Constituţionale, dacă e de invalidare a referendumului, dacă e dată cu şase voturi la trei, dar politic nu o va recunoaşte niciodată. "Sigur că o să recunosc decizia aceasta, din punct de vedere juridic, pentru că politic nu o să o recunosc niciodată. Nu am cum să nu recunosc nicio decizie a Curţii sau al oricărui tribunal, pentru că, altfel, ne luăm cu ciomegele, Doamne fereşte!", a spus Crin Antonescu. Despre faptul că şi Monica Macovei făcuse declaraţii privind posibile violenţe sociale, Antonescu a spus: "La doamna Macovei nici nu mă miră, eu însă sunt în minţile mele şi nu fac asemenea lucruri". Antonescu: Subiectul acuzaţiilor de fraudă la referendum a apărut în urma vizitei lui Philip Gordon Crin Antonescu a declarat, vineri, că subiectul legat de acuzaţiile de fraude masive la referendum a apărut în spaţiul public în urma vizitei la Bucureşti a reprezentantului Guvernului SUA, Philip Gordon. Întrebat ce a vorbit cu Philip Gordon, Antonescu a răspuns că a văzut cu ochi buni vizita acestuia în România, considerând că este oportună, necesară, normală. Antonescu a spus că subiectul legat de acuzaţiile de fraude masive la referendum a reapărut în spaţiul public în urma vizitei la Bucureşti a reprezentantului Guvernului SUA, Philip Gordon. "Domnul Gordon a pus problema corect, principial şi - aici nu am avut nimic de comentat - a faptului că deznodământul acestui episod, al acestei crize, să fie unul a cărui legitimitate să nu poată fi pusă la îndoială (...). Evident, am discutat despre votul care s-a dat (...) Ce e de reţinut este că domnul Gordon în această întâlnire nicio secundă nu a pus problema ipotezei unor fraude masive", a spus Antonescu. El a spus că înaintea acestei discuţii nu exista în spaţiul public discuţia privind fraudele la referendum. "Domnul Băsescu nu denunţase fraude masive", a spus Antonescu. "În momentul în care declaraţia sa finală, care are începutul şi sfârşitul foarte corecte, foarte corecte, are acest pasaj, care vorbeşte despre «acuzaţii credibile de fraude masive», sigur că în momentul ăla am spus «Cu asta nu mai sunt de acord, nimeni nu a discutat despre asta şi nu s-a întâmplat aşa ceva»", a spus Antonescu. Întrebat în legătură cu declaraţii mai vechi potrivit cărora ambasdorul SUA nu este echidistant, ci este de partea lui Traian Băsescu, Antonescu a spus că mai multe lucruri dovedesc aceste afirmaţii. El a amintit că ambasadorul SUA, Mark Gitenstein, l-a vizitat la MAI pe Ioan Rus când acesta a demisionat de la şefia ministerului. "În momentul în care domnul Gitenstein îi propune domnului Philip Gordon, care a venit în această vizită, drept reprezentanţi ai societăţii civile din România, o listă în care apare, de pildă, institutul de politici şi practici creştine, sau, în fine, sau cum se cheamă, şi care funcţionează pe lângă PDL, şi nu inserează în această listă să spunem o organizaţie ca Pro Democraţia sau ca Transparency International (...) când cineva ca fostul preşedinte al României Emil Constantinescu, un preşedinte căruia Statele Unite nu au deloc de ce să îi poarte o amintire neplăcută (...) nu găseşte, deşi a dorit, un loc pe lista acestor interlocutori din societatea civilă (...) spune tot. În momentul în care văd aceste lucruri, îmi mai trebuie ceva?", a spus Antonescu. El a spus, în sprijinul afirmaţiei că ambasadorul SUA este de partea lui Traian Băsescu, că a asistat la discuţiile la care Gitenstein intra "în detalii". "Spunea că nu îl interesează motivarea Curţii Constituţionale, ci numai erata", a spus Antonescu, referindu-se la Gitenstein. Philip Gordon, reprezentant al guvernului american, a declarat, luni seară, în timpul vizitei la Bucureşti, că SUA susţin cele 11 puncte redactate de CE la adresa autorităţilor de la Bucureşti, precizând că a auzit "ceea ce trebuia" de la oficialii români cu care a discutat, rămânând de văzut dacă aceştia vor respecta ce au spus.
PREMIERUL VICTOR PONTA LA TARGU JIU:VOTANTI IL URASC PE TRAIAN BASESCU CUM L-AU URAT PE NIOCOLAE CEAUSESCU!
Președintele suspendat Traian Băsescu riscă să devină la fel de urât ca și Nicolae Ceaușescu dacă nu încetează anchetele Parchetului General împotriva celor care au votat la referendumul din 29 iulie, a declarat, joi, la Târgu-Jiu, premierul Victor Ponta, întrebându-se retoric dacă Traian Băsescu își dorește să conducă ”țara celor care dacă votează contra lui sunt anchetați”.
Ponta: Votanții îl vor urî pe Băsescu cum l-au urât pe Ceaușescu“Da, fac un apel către domnul Băsescu să înțeleagă că cei 8,5 milioane de români care au votat împotriva lui dacă se mai și trezesc anchetați pentru asta îl vor urî cum l-au urât pe Ceaușescu și poate cu ultima resursă de rațiune președintele suspendat înțelege acest apel”, a precizat premierul Victor Ponta, amintind ulterior de alegerile din Neamț, din 2011, care deși au fost fraudate,nu a existat nicio anchetă demarată. “Nu intervine nimeni în independența justiției și nici nu va interveni. Dar independența presupune și faptul că îi ancheteze pe toți, nu doar pe cei de la USL, ori sunt convins că așa vor face. Nu pot decât să îmi amintesc de faptul că anul trecut la Neamț au fost niște alegeri , evident fraudate, e adevărat , de cei de la PDL, cu bani dați, cu liste, cu polițiști, cu structuri deconcentrate. N-am auzit de o singură anchetă”, a precizat premierul Ponta, relatează NewsIn. În opinia acestuia, președintele suspendat Traian Băsescu este cel care a ”vorbit și a cerut în mod imperativ” anchetarea celor care au votat la referendumul din 29 iulie. “Acum, pentru că președintele suspendat a vorbit și a cerut în mod imperativ să fie anchetați cei 8,5 milioane de români, văd că asta se întâmplă și apelul meu a fost și va fi în continuare către președintele suspendat domnul Băsescu, dacă cumva domnia sa își dorește și văd că își dorește foarte mult chiar dacă oamenii nu îl mai vor – e ca în Lăpușneanu – el îi vrea, el vrea să fie în funcție, dar vrea să fie în funcție președinte peste o țară de 8,5 milioane de români anchetați, doar pentru că au votat împotriva lui. Cred că data viitoare vor veni 10 milioane care vor vota împotriva lui. Ce țară vrea să conducă Traian Băsescu ca președinte? Țară celor care dacă votează contra lui sunt anchetați?”, a mai adăugat premierul. ”Așa încât mă aștept la domnul Băsescu, dacă cu adevărat își dorește să redevină președinte așa pe ușa din spate sau la masa verde cum a zis el – a zis că el nu vrea să mai fie președinte la masa verde – văd că acum vrea la orice masă, numai să fie”, a punctat premierul Victor Ponta.
Publicat de www.pelin.com la vineri, august 17, 2012 0 comentarii Linkuri de întoarcere către această postare
JOI SEARA CATEVA ZECI DE PERSOANE S-AU ADUNAT IN FATA SEDIULUI CENTRAL AL PD-L DIN ALEEA MODROGAN STRIGAND SLOGANURI IMPOTRIVA LUI TRAIAN BASESCU:DEMISIA!
Protest spontan în fața sediului PDL din Modrogan. Se strigă Jos Băsescu!Joi seara, câteva zeci de persoane care au votat la referendumul de demitere a președintelui suspendat, Traian Băsescu, s-au adunat în fața sediului central al PDL pentru a protesta împotriva acțiunilor de forță declanșate de procurorii DNA împotriva românilor care au votat. Protestatarii strigă sloganuri anti-Băsescu, organele de ordine făcându-și imediat prezența în zonă.
VOCEA RUSIEI :TRAIAN BASESCU SI-A DAT ARAMA PE FATA :ESTE UN NOSTALGIC AL COMUNISMULUI!
Fostul preşedinte al României, Băsescu T., demis în mod democratic şi necesar - la referendumul naţional din data de 29 iulie 2012 - prin votul curat al majorităţii zdrobitoare a celor 7,5 milioane de români lucizi, şi-a dat arama pe faţă în interviul-replică acordat publicaţiei Vocea Rusiei.
După ce a încercat să prostească lumea cu aşa-zisul său anticomunism, amintind de circul acela de joasă speţă al prostelii cu recitarea în plenul Parlamentului României a Conspectului Tismăneanu, demisul Băsescu a scăpat - fără să îşi dea seama - adevărul care îi demască adevărata gândire, adevărata simţire, adevărata trăire cu privire la regimul dictatorial sângeros înlăturat în decembrie 1989. Aşa a spus numitul Băsescu, în amintitul interviu: "navele ca şi avioanele nici în vremea comunismului nu se dădeau pe pile". Eh, ca să vezi ce drept era comunismul ! Domnul ambasadorul Gitenstein, domnul preşedinte Durao-Barroso, doamna cancelar Merkel, domnul asistent Gordon şi presa internaţională au aici DOVEZILE imbatabile ale luptei cu comunismul dar mai ales cu Securitatea ale protejatului lor, Băsescu: Reîmprospătări, legitime şi necesare, ale memoriei - Băsescu şi cele 13 dovezi al "luptei" sale împotriva Comunismului şi a Securităţii La cele 13+ dovezii se mai adaugă două: Numirea fostului vechi adjunct al directorului SIE, Marcel Alexandru pe postul de consul general al României - şef al Consulatului - la Strasbourg. Numirea fostului vechi adjunct al directorului SIE, Niculae Goia, ca ambasador al României în Emiratele Arabe Unite.
Publicat de www.pelin.com la joi, august 16, 2012 0 comentarii Linkuri de întoarcere către această postare
Parchetul General a deschis 528 de dosare penale privind posibile fraude electorale comise la referendumul din 29 iulie, cele mai multe fiind în judeţe din Oltenia şi Moldova, unde au fost înregistrate prezenţe record, de multe ori de peste sută la sută, scrie Mediafax.
Dintre cele 528 de dosare penale deschise până acum de Parchet, 17 cauze au fost soluţionate cu neînceperea urmăririi penale. Potrivit documentelor transmise de Parchet, cele mai multe dosare nu privesc votul multiplu, ci infracţiuni legate de falsificarea votului, cum ar fi introducerea de buletine de vot gata ştampilate în urne, mita electorală, împiedicarea liberului exerciţiu al votului. Parchetul a realizat o centralizare a dosarelor deschise în urma sesizărilor sau autosesizărilor privind fraudele electorale înregistrate la referendumul din 29 iulie. Mare parte din dosare sunt realizate de procurorii Parchetului instanţei supreme, iar câteva cauze sunt investigate de către procurorii Direcţiei Naţionale Anticorupţie. Cele mai multe dosare penale au fost deschise de Parchetul de pe lângă Judecătoria Craiova - 34 de cauze, Parchetul de pe lângă Judecătoria Târgovişte - 29, Parchetul de pe lângă Judecătoria Focşani - 22, Parchetul de pe lângă Judecătoria Alexandria - 21, Parchetul de pe lângă Judecătoria Găeşti - 18, Parchetul de pe lângă Judecătoria Constanţa - 16, Parchetul de pe lângă Judecătoria Iaşi - 12, Parchetul de pe lângă Judecătoria Tecuci - 11, Parchetul de pe lângă Judecătoria Băileşti şi Parchetul de pe lângă Judecătoria Răcari - câte 10 dosare. Procurorii Parchetului de pe lângă Judecătoria Panciu (judeţul Vrancea) au deschis şase dosare. Pe 25 iulie, gândul a publicat un reportaj sub acoperire în care primarul şi viceprimarul din Panciu povesteau cum vor scoate votanţii la vot. În final, în Panciu, la referendumul din 29 iulie s-a înregistrat o prezenţă de 61%, din 7.926 de votanţi înscrişi pe listele electorale au votat 4.854. Parchetul de pe lângă Judecătoria Năsăud a deschis două dosare. În reportajul publicat de gândul înainte de referendum, un primar din judeţul Bistriţa-Năsăud povestea cum va transporta alegătorii la vot utilizând chiar şi maşina primăriei. Din informaţiile puse la dispoziţie de procurori reiese că dosarele deschise nu privesc votul mutiplu, infracţiune care în general este comisă de alegători, ci infracţiuni legate de falsificarea votului, precum: introducerea de buletine de vot gata ştampilate în urne, mita electorală, împiedicare liberului exerciţiu al votului, violarea secretului votului. În general, aceste infracţiuni sunt comise de organizatorii referendumului şi mai puţin de către alegători. Potrivit informării Parchetului General, cele mai multe din dosarele investigate de procurori vizează infracţiunea prevăzută de articolul 52 din Legea 3/2000, care spune următoarele: "Împiedicarea prin orice mijloace a liberului exerciţiu al dreptului de a participa la referendum se pedepseşte cu închisoare de la şase luni la cinci ani şi interzicerea unor drepturi." De asemenea, o parte din dosare privesc mita electorală prevăzută la articolul 54 al Legii 3/2000. "Promisiunea, oferirea sau darea de bani ori de alte foloase în scopul de a determina alegătorul să voteze sau să nu voteze în cadrul referendumului se pedepseşte cu închisoare de la 6 luni la 5 ani", spune legea. O altă categorie de infracţiune este falsificarea votului prin introducerea mai multor buletine de vot în urmă. "Tipărirea şi utilizarea de buletine de vot false, introducerea în urnă a unui număr suplimentar de buletine decât cele votate de alegători sau falsificarea prin orice mijloace a documentelor de la birourile electorale se pedepsesc cu închisoare de la 2 ani la 7 ani", prevede articolul 55 din Legea 3/2000.
CE A DISCUTAT BASESCU CU EMISARUL GORDON SI AMBASADORUL MARK GITENSCHWEIN IN CURTICIA!
Din capul locului, emisarul american a fost extrem de binevoitor cu președintele Băsescu. Gordon l-a ascultat cu multă simpatie pe Băsescu. Președintele Băsescu a confirmat punctele deja ridicate pe ordinea de zi de ambasadorul Mark Gitenstein. Astfel, dl. Băsescu a spus că ”asistăm practic la o lovitură de stat, menită să facă USL să pună mâna pe Justiție”. El a spus că decizia suspendării sale ”prin încălcarea legilor” a fost luată după ”condamnarea definitivă și irevocabilă la închisoare a lui Adrian Năstase”. Traian Băsescu a spus că, în mandatele sale, ”procurorii au căpătat curaj să atace corupția la nivel înalt, iar justiția să funcționeze independent”.
Președintele Băsescu i-a acuzat pe liderii USL, Crin Antonescu și Victor Ponta, de faptul că ”vor să falsifice listele electorale pentru a modifica cvorumul impus la referendum”. El a vorbit și despre ”presiunile care se fac asupra Curții Constituționale”. În sprijinul afirmațiilor sale, a adus stenogramele făcute publice de Parchet cu miniștrii Ioan Rus și Victor Paul Dobre. Dl. Băsescu a mai afirmat că tentativa USL de a-l demite a avut sprijin doar din partea Rusiei. Băsescu a mai insistat asupra faptului că, deși premierul Ponta a acceptat cele 11 porunci ale lui Barroso, între care și aceea că pe perioada interimatului la președinție nu vor fi schimbați procurorii generali, președintele Crin Antonescu a afirmat public că, dacă ministrul Justiției îi va propune înlocuitori pentru procurorii generali, el va da curs sugestiei. Fără să numească numărul mare de alegători care au votat pentru demiterea sa, Băsescu a susținut că ”frauda la referendum a fost masivă, circa 25%, pe fondul boicotului inițiat de PDL”. De asemenea, el a arătat că susținerea sa este în continuare foarte importantă pentru că o mare parte din cei care nu au venit la vot s-au manifestat, astfel, în favoarea sa. Philip Gordon a pus puține întrebări, în special în legătură cu aspectele enunțate de Traian Băsescu. El a fost de acord că referendumul din 29 iulie are o ”legitimitate îndoielnică” și l-a asigurat pe Traian Băsescu de întregul sprijin al Statelor Unite pentru respectarea ”legii, a democrației și instituțiilor independente din România”. De asemenea, Philip Gordon a spus, în glumă, că Traian Băsescu are un susținător la București în persoana ambasadorului Mark Gitenstein. Gordon a mai exprimat hotărârea Statelor Unite de a sprijini respectarea legii și a democrației în România. Sursele diplomatice de la București au afirmat că întâlnirea a fost „cordială”, departe de cea tipică unei misiuni de informare , așa cum era anunțată vizita emisarului american
Publicat de www.pelin.com la miercuri, august 15, 2012 0 comentarii Linkuri de întoarcere către această postare
SENATORUL PNL IOAN GHISE:CCR JOACA" ALBA NEAGRA " CU LISTELE ELECTORALE!
Curtea Constituțională, în cooperare cu Parchetul, face un fel de joc de-a alba-neagra cu listele permanente” și chiar se ”străduiește” să creeze obstacole pentru împlinirea voinței milioanelor de români care au votat la referendum pentru demiterea președintelui suspendat Traian Băsescu, a declarat, marți, pentru Mediafax, senatorul PNL Ioan Ghişe.
Ioan Ghișe: CCR face un joc de-a alba-neagra cu listele electoraleParlamentarul liberal a mai susținut că tot ceea ce în mod public cere președintele suspendat Traian Băsescu se execută la Curtea Constituțională cu o majoritatea de cinci la patru, ”adică judecătorii provenind de la Băsescu, de la PDL şi cu domnul de la UDMR”, iar ceea ce a hotărât Plenul Curții, în ședința de marți, în legătură cu listele electorale, arată că ”CC, în cooperare cu Parchetul, face un fel de joc de-a alba-neagra”. “Faptul că acum Curtea Constituţională, în cooperare cu Parchetul, face un fel de joc de-a alba-neagra cu listele permanente, electorale, actualizate, mi se pare un joc care transcede cu mult procedurii instituţionale”, a afirmat senatorul liberal. Ioan Ghișe a explicat că decizia Biroului Electoral Central din 28 iulie, cu o zi înainte de referendum, precizează după care text de lege se face raportarea la listele permanente, şi anume Legea 35 din 2008 pentru alegerea Parlamentului. “Noi ne aflăm într-o situaţie în care Parchetul, în colaborare cu Curtea Constituţională, se străduieşte să creeze obstacole pentru împlinirea voinţei liber exprimate de 7,4 milioane de cetăţeni români, pentru demiterea preşedintelui Traian Băsescu”, a mai spus liberalul, precizând că atribuţiile Curţii Constituţionale, prevăzute în Constituţie, precum şi în legea de organizare şi funcţionare a acestei instituţii, stabilesc în mod precis şi explicit că are misiunea de a se observa respectarea procedurii legale privind organizarea şi desfăşurarea referendumului şi confirmarea rezultatelor. În ședința de Plen a CC, judecătorii au admis marți, la solicitarea formulată de președintele suspendat Traian Băsescu, preschimbarea termenului şedinţei CC la care va fi decisă validarea sau invalidarea referendumului de demitere, pentru 21 august, motivând instabilitarea politică şi impactul asupra economiei, precum și devansarea cu zece zile a termenului până la care Guvernul trebuie să comunice Curții listele electorale permanente actualizate până la data de 10 iulie. De asemenea, Curtea Constituțională a decis că erata prin care s-a precizat temeiul legal în baza căruia urma să fie stabilit numărul total al alegătorilor care trebuiau să-şi exprime opţiunea la referendum, a fost făcută legal cu acordul majorităţii judecătorilor CC.
PRESEDINTELE IN EXERCITIU AL ROMANIEI ACUZA CSM DE CENZURA!
Preşedintele interimar Crin Antonescu a declarat că după 20 de ani, Consiliul Superior al Magistraturii (CSM) pune problema ”cenzurii” în România, în contextul sesizării trimisă către Inspecţia Judiciară privind unele declaraţii ale unor politicieni USL.
Crin Antonescu a spus că într-un stat de drept există un “echilibru” al instituţiilor și că răspunsul Consiliului Superior al Magistraturii la unele apeluri publice exprimate de parlamentari sau europarlamentari PNL este la fel de îngrijorător precum unele acţiuni şi justificări ale Parchetului General. ”CSM-ul pune azi, după 20 de ani, problema cenzurii, pur şi simplu cere ca aceşti parlamentari, să se întrunească CSM-ul să vadă în ce măsură nu au comis nişte fărădelegi. Adică nu mai au voie parlamentarii să facă declaraţii publice. Sigur că în acest moment avem o problemă”, a precizat președintele interimar. Conducerea CSM a hotărât sesizarea Inspecţiei Judiciare în vederea efectuării de verificări în ceea ce priveşte posibila afectare a independenţei justiţiei şi a principiilor statului de drept, ca urmare a declaraţiilor deputaților Varujan Vosganian şi Mihai Voicu, precum și ale europarlamentarului Ramona Mănescu, care vizează cercetările penale efectuate de Parchetul de pe lângă Înalta Curte de Casaţie şi Justiţie în legătură cu modalitatea de organizare şi desfăşurare a referendumului din data de 29 iulie 2012.
Publicat de www.pelin.com la marți, august 14, 2012 0 comentarii Linkuri de întoarcere către această postare
VICEPRESEDINTELE PNL RELU FENECHIU IL AATAC DUR LA BASESCU:SA INCETEZE CU INSTIGARAREA INSTITUTIILOR IMPOTRIVA POPORULUI ROMAN!
Vicepreşedintele PNL Relu Fenechiu a susţinut, luni, că preşedintele suspendat Traian Băsescu ar fi cel care instigă instituţii ale statului împotriva poporului şi încearcă în acest fel “o lovitură de stat“, acuzând mutarea competiţiei politice “pe terenul justiţiei“.
“Traian Băsescu îşi foloseşte acum toate resursele instituţionale, bineînţeles informale, pentru a rămâne la putere împotriva voinţei a opt milioane de români. De fapt, acum asistăm la o încercare de lovitură de stat, pe care o încearcă Traian Băsescu“, a susţinut Fenechiu. El a declarat că preşedintele suspendat ar instiga instituţii ale statului împotriva unor categorii de cetăţeni în scopul de a stârni frica. “Constatăm că ultima soluţie la care Traian Băsescu recurge în aceste zile este să stârnească frica. Frica este singura armă pe care Traian Băsescu o mai mare la dispoziţie după ce 7,5 milioane de români i-au spus să plece acasă. Frica nu are ce căuta în democraţie, se ştie că regimurile dictatoriale sunt cele care au dorit să supravieţuiască prin propagarea unui sentiment de teamă, dar toate au sfârşit prin a fi înlăturate. (…) Îi cerem ferm lui Traian Băsescu să înceteze cu instigarea instituţiilor statului împotriva propriului popor, să înţeleagă că nu există nicio instituţie a statului mai puternică decât opt milioane de români”, a susţinut Fenechiu.
CE SERVICIU I-O FACUT TRAIAN BASESCU CANCELARULUI GERMAN ANGELA MERKEL!
Cancelarul german Angela Merkel a intervenit în prima fază a disputei politice din România, după suspendarea președintelui Traian Băsescu. De unde această apropiere, dincolo de relațiile din Partidul Popular European? Eurodeputatul Victor Boștinaru a povestit DeCeNews o scenă în care Traian Băsescu îi face un serviciu Angelei Merkel, ca o posibilă explicație pentru intervenția acesteia în favoarea președintelui suspendat.
Merkel a calificat pe 9 iulie, demersurile de destituire ale președintelui Traian Băsescu de către Guvernul român, drept “inacceptabile.” “Povestea” dintre dintre Traian Băsescu și cancelarul germaniei Angela Merkel, a fost dezbătută pe larg pentru De Ce News, de europarlamentarul Victor Boștinaru. Boștinaru a văzut intervenția Angelei Merkel drept o datorie pe care aceasta o are față de PPE, dar și față de Băsescu. Băsescu, susținător fidel, dar neinformat “Cred că doamna Merkel s-a simțit datoare din fidelitate față de familia politică, să-l apere pe Băsescu, deși acesta e un adevărat… bastard al familiei PPE. Pe de altă parte, cancelarul Germaniei a fost interesată de sprijinirea și menținerea la putere a lui Traian Băsescu. Pentru un motiv simplu: e greu de imaginat că dna Merkel ar fi putut avea un alt susținător pe cât de fidel pe atât de neinformat, de necitit și de neexperimentat ca Băsescu”, ne-a declarat dl Boștinaru. Parlamentarul european menționează episodul de la semnarea Tratatului de Uniune Fiscală, în care președintele PPE, Martin Schulz, a numit măsurile de austeritate “bune, dar nu suficiente”. Traian Băsescu a răspuns, după cum povestește Boștinaru, că nu e nevoie de creștere și locuri de muncă, ci de bani, pe care statul nu îi are, așadar se cere rămânerea la austeritate. Social-democratul declară că deține o informație din Consiliu despre un lider PPE, care a luat cuvântul pentru a face lămuriri. “În clipa aceea, și acestă informație o am din consiliu, un lider important a luat cuvântul și s-a adresat în germană audienței, pentru a încheia acest episod penibil. Acest lider PPE a mai spus :Vă propun domnule Schulz, să trecem la terminarea tratatului pentru că după cum bine știți, Traian Băsescu nu înțelege nimic. Acesta este personajul Traian Băsescu și înțelegeți de ce este util, inclusiv doamnei Merkel, pentru că este un mod de a sprijini o poziție care poate este rezonabilă pentru Germania, poate este utilă acesteia, dar în mod cert nu este utilă Uniunii și în mod sigur nu este utilă, ci mai degrabă devastatoare pentru România. Acesta este președintele Băsescu și așa este el văzut de liderii europeni,” ne-a declarat Boștinaru. România, prinsă în războiul politic european Victor Boștinaru mai adaugă faptul că Traian Băsescu reprezenta pentru cancelarul Germaniei un aliat lipsit de importanță și credibilitate în zona euro. ”În schimb, doamna Merkel putea, odată cu Băsescu, să piardă sprijinul politic al unui lider important din afara zonei euro, România fiind o țară mare ca populație și număr de europarlamentari. Pe fondul eșecului lui Sarkozy în Franța, dreapta europeană privește teatrul de operațiuni din România ca o confruntare care poate să dezechilibreze raporturile de forțe dintre cele două părți”, a precizat europarlamentarul.
Publicat de www.pelin.com la luni, august 13, 2012 0 comentarii Linkuri de întoarcere către această postare
AMBASADA USA A DEVENIT PARTIZANA CU TRAIAN BASESCU!

References: CCR 
 CCR 
 CCR 
 CCR 
 articolul 52
 articolul 54
 articolul 55
 CCR 
 CSM 
 CSM